**ОБЩИНСКА ИЗБИРАТЕЛНА КОМИСИЯ**

**ОБЩИНА СОЗОПОЛ, ОБЛАСТ БУРГАС**

**РЕШЕНИЕ**

**№ 122-МИ/НР**

**Созопол, 25.10.2015 г.**

 **ОТНОСНО**: жалба вх. № 4/25.10.2015 г., подадена от Димитър Костов Желев – пълномощник на БСП за местните избори 2015 г.

 На 25.10.2015 г. в 10,50 ч. в Общинска избирателна комисия – Созопол (ОИК) е постъпила жалба от Димитър Костов Желев – пълномощник на БСП за местните избори 2015 г., с която се сигнализира относно „нарушения в секционните комисии в с. Зидарово и гр. Черноморец”: за това, че кандидатът за общински съветник Христо Бардуков се разпорежда в секции с №№ 12 и 13, както и за това, че в секция № 22 – гр. Черноморец, гласоподаватели отбелязват с „х” на гърба на избирателната бюлетина. Иска се ОИК да разпореди лицето Христо Бардуков да не влиза в секциите по време на гласуването. Също така се иска белязаните бюлетини да се обявят за невалидни, съгласно Изборния кодекс.

ОИК извърши проверка по жалбата, при което се констатира следното:

1. Посоченото в жалбата лице Христо Бардуков е упражнил правото си да гласува в секция с № 13 – с. Зидарово, което обяснява присъствието му в същата. Същият не е бил виждан в другата секция – под №12. Не се установява да е извършвал разпоредителни действия в посочените секции.

Не се установиха по безспорен начин конкретни факти, свързани с поведението на същото лице в и извън изборните помещения, в нарушение на закона. Независимо от това, ОИК намира, че с оглед изнесеното в жалбата и за яснота, на кандидата за общински съветник Христо Бардуков следва да бъдат дадени изрични указания.

2. По отношение посоченото в жалбата отбелязване на гърба на избирателната бюлетина, ОИК счита, че въпросът касае действителността на бюлетините. Преценката дали гласът е действителен или недействителен, по смисъла на чл. 278 от Изборния кодекс, е в правомощията на СИК и тази преценка се извършва от СИК, по реда на чл. 279 от Изборния кодекс, за всеки отделен случай, с оглед конкретните обстоятелства.

Предвид изложеното, на основание чл. 87, ал. 1, т. 22 от Изборния кодекс, по реда на чл. 85, ал. 4 и 6 от Изборния кодекс, Общинската избирателна комисия – Созопол

**РЕШИ:**

Указва на кандидата за общински съветник Христо Бардуков, че освен при упражняването на избирателното си право, същият не е в кръга на лицата, които имат право да присъстват в избирателните секции в изборния ден в изборното помещение, поради което и същият няма право да присъства в изборните помещения в изборния ден.

 Решението може да бъде оспорено в тридневен срок от обявяването му пред Централната избирателна комисия.

Председател:

***подпис***

Виржиния Хайк

Секретар:

***подпис***

Петър Чапевов